
REFERAT DE APROBARE  A PROIECTULUI DE HOTĂRÂRE
privind aprobarea operațiunilor de rectificare suprafață, dezlipire și ulterior alipire a parcelelor aferente Complexului Sportiv Bega situat în intr. Zânelor nr.2

1. Descrierea situaţiei actuale:
	Parcelele de teren care necesită rectificarea suprafeței, dezlipire și ulterior alipire sunt aferente Complexului Sportiv Bega, situate în Timișoara, intr. Zânelor nr.2, înscrise în CF 408969 Timișoara  (CF vechi 31505) cu nr. top. 26196,26203 și suprafața de 4002 mp, proprietatea Municipiului Timișoara-domeniu public în administrarea Consiliului Local al Municipiului Timișoara, respectiv CF 401166 Timișoara (CF vechi 116781) cu nr. top.401166 (top.vechi 26206/1/1/1/1/1) și suprafața totală de 46812 mp, proprietatea Municipiului Timișoara-domeniu public.
	Este necesară rectificarea suprafeței terenului înscris în CF 408969 cu nr. top. 26196,26203, de la suprafața de 4002 mp la suprafața măsurată de 3914 mp, conform documentației cadastrale întocmită de SC PROCAD SRL prin persoana autorizată ANCPI Pană Laurentiu Mihai și Referatului de admitere al OCPI Timiș cu nr. 1123/20.03.2023.
 	Pentru imobilul înscris în C.F.401166 Timișoara-teren intravilan în suprafața de 46812 mp se propune  dezlipirea în Lot 1 cu suprafața de 43838 mp și Lot 2 cu suprafața de 2974 mp. 
	Lotul 2 se alipește cu parcela înscrisă în CF 408969 având suprafața rectificată de 3914 mp, rezultând un imobil nou creat Lot nou-teren în suprafața de 6888 mp cu construcția C1-Complex Sportiv Bega, conform documentației cadastrale întocmită de SC PROCAD SRL prin persoana autorizată ANCPI Pană Laurentiu Mihai și Referatului de admitere al OCPI Timiș cu nr. 1124/20.03.2023.
2. Schimbări preconizate și rezultate așteptate: 
 	Este necesară reglementarea situației juridice a terenului aferent Complexului Sportiv Bega în vederea realizării investiţiei „ET + DALI- Refuncţionalizare, modernizare şi extindere pe verticală P+2 E a Complexului Sportiv Bega, Intrarea Zânelor nr. 2".
3. Alte informații:
	A fost emis Certificatul de Urbanism nr. 396/02.03.2023 în scopul rectificare suprafață, dezlipire și alipire pentru imobilele înscrise în CF 408969 și CF 401166 Timișoara, proprietatea Municipiului Timișoara-domeniu public.
4. Concluzii:
	Având în vedere cele menţionate mai sus, considerăm necesară și oportună aprobarea operațiunilor de rectificare a suprafeței, dezlipire și ulterior alipire a parcelelor aferente Complexului Sportiv Bega, situate în Timișoara, intr. Zânelor nr.2, înscrise în CF 408969 Timișoara cu nr. top. 26196, 26203, respectiv CF 401166 Timișoara cu nr. top.401166 (top.vechi 26206/1/1/1/1/1), proprietatea Municipiului Timișoara-domeniu public, rezultând un Lot nou în suprafața de 6888 mp, proprietatea Municipiului Timișoara -domeniu public, conform  documentației cadastrale întocmită de SC PROCAD SRL prin persoana autorizată ANCPI Pană Laurentiu Mihai.

RAPORT DE SPECIALITATE
privind aprobarea operațiunilor de rectificare suprafață, dezlipire și ulterior alipire a parcelelor aferente Complexului Sportiv Bega situat în intr. Zânelor nr.2

              Având în vedere Referatul de aprobare a proiectului de hotărâre nr. SC2023-7376/21.03.2023 al Primarului Municipiului Timișoara și Proiectul de hotărâre privind aprobarea operațiunilor de rectificare suprafață, dezlipire și ulterior alipire a parcelelor aferente Complexului Sportiv Bega situat în intr. Zânelor nr.2, facem următoarele precizări:
	Parcelele de teren care necesită rectificarea suprafeței, dezlipire și ulterior alipire sunt aferente Complexului Sportiv Bega, situate în Timișoara, intr. Zânelor nr.2, înscrise în CF 408969 Timișoara  (CF vechi 31505) cu nr. top. 26196,26203 și suprafața de 4002 mp, proprietatea Municipiului Timișoara-domeniu public în administrarea Consiliului Local al Municipiului Timișoara, respectiv CF 401166 Timișoara (CF vechi 116781) cu nr. top.401166 (top.vechi 26206/1/1/1/1/1) și suprafața totală de 46812 mp, proprietatea Municipiului Timișoara-domeniu public.
	Serviciul Sport și Baze Sportive a solicitat prin adresa nr. SC2023-1286/19.01.2023 promovarea unui proiect de hotărâre a consiliului local pentru reglementarea situației juridice a terenului aferent Complexului Sportiv Bega.
	Este necesară rectificarea suprafeței terenului înscris în CF 408969 cu nr. top. 26196,26203, de la suprafața de 4002 mp la suprafața măsurată de 3914 mp, conform documentației cadastrale întocmită de SC PROCAD SRL prin persoana autorizată ANCPI Pană Laurentiu Mihai și Referatului de admitere al OCPI Timiș cu nr. 1123/20.03.2023.
 	Pentru imobilul înscris în C.F.401166 Timișoara-teren intravilan în suprafața de 46812 mp se propune  dezlipirea în Lot 1 cu suprafața de 43838 mp și Lot 2 cu suprafața de 2974 mp. 
	Lotul 2 se alipește cu parcela înscrisă în CF 408969 având suprafața rectificată de 3914 mp, rezultând un imobil nou creat Lot nou-teren în suprafața de 6888 mp cu construcția C1-Complex Sportiv Bega, conform documentației cadastrale întocmită de SC PROCAD SRL prin persoana autorizată ANCPI Pană Laurentiu Mihai și Referatului de admitere al OCPI Timiș cu nr. 1124/20.03.2023.
	Responsabilitatea identificării corecte a planului cadastral (de carte funciară) și a determinărilor topografice - întocmirea planului de situație, respectiv a limitei imobilelor ce fac obiectul alipirilor/dezlipirilor, revine persoanei autorizate să execute lucrări de cadastru, conform Ordinului nr.700/2014/ANCPI, completat cu Ordinul nr. 1340/2015/ANCPI privind aprobarea Regulamentului de avizare, recepție și înscriere în evidențele de cadastru și carte funcairă, art.29 și art. 33, în cazul de față S.C.PROMETER M&G S.R.L.
	Scopul operațiunilor de rectificare, dezlipire și alipire este reglementarea situației juridice a terenului aferent Complexului Sportiv Bega în vederea realizării investiţiei „ET + DALI- Refuncţionalizare, modernizare şi extindere pe verticală P+2 E a Complexului Sportiv Bega, Intrarea Zânelor nr. 2".
La construcția C1- Complex Sportiv Bega s-au constatat degradări pornind de la nivelul superior, structura şi finisajele interioare, instalaţiile interioare/exterioare deteriorate. De asemenea, sunt pierderi de căldură importante datorită sistemului închiderii vechi sau deteriorate, precum şi lipsa fluxurilor funcţionale necesare bunei desfășurări a activităţii specifice: înot şi gimnastică.
Complexul Sportiv Bega este singura bază sportivă de acest tip, iar numărul solicitărilor este mult mai mare decât disponibilitatea bazei, atât la bazinul de înot, cât şi la sala de gimnastică. 
Lipsa spaţiilor destinate practicării înotului şi gimnasticii, precum şi accesul redus al tinerilor la activităţi sportive pot conduce la schimbări în comportamentul acestora cu efecte negative în formarea şi dezvoltarea lor ca cetăţeni activi, educaţi şi responsabili. 
Prin realizarea investiţiei „ET +DALI- Refuncţionalizare, modernizare şi extindere pe verticală P+2 E a Complexului Sportiv Bega, str. Intrarea Zânelor nr. 2", se creează oportunitatea de a avea un complex sportiv modern, cu dotări moderne care ar aduce un plus atât municipalităţii, cât şi sportului de performanţă.
Realizarea lucrărilor de investiţie are drept scop asigurarea desfăşurării activităţilor sportive în condiţii de siguranţa şi, totodată dezvoltarea şi modernizarea acestei baze sportive care va ridica standardul de urbanism al zonei şi va avea un impact pozitiv asupra populaţiei.
Clădirea propusă va cuprinde următoarele: 
- bazine de înot semiolimpice, cu grupuri sanitare, vestiare şi spatii anexe, administrative amplasate la parter; 
- săli de gimnastică: o sală gimnastică pentru fete şi o sală gimnastică pentru băieţi cu grupuri sanitare, vestiare şi spaţii anexe si administrative ;
- spaţii de aşteptare aparţinători, spaţii de relaxare și spaţii administrative.
	 Menționăm că a fost emis Certificatul de Urbanism nr. 396/02.03.2023 în scopul rectificare suprafață, dezlipire și alipire pentru imobilele înscrise în CF 408969 și CF 401166 Timișoara, proprietatea Municipiului Timișoara-domeniu public.
	Conform adresei nr. CUO2023-000177/10.03.2023 Compartimentul Fond Funciar comunică faptul că terenurile înscrise în CF 408969 și CF 401166 nu sunt solicitate în temeiul legilor fondului funciar (Legea nr.18/1991, Legea nr.169/1997, Legea nr. 1/2000, Titlu IV,V,VI din Legea nr. 247/2005, Legea 165/2013, Legea nr.231/2018 și Legea nr.87/2020).
	 Serviciul Juridic a comunicat prin adresa nr. CUO2023-177/15.03.2023 că nu figurează litigii pe rolul instanțelor de judecată în curs de soluționare cu privire la parcelele cu datele de identificare de mai sus.
	Conform evidenței Biroului Clădiri Terenuri imobilele respective nu au fost revendicate conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989  şi nici în baza O.U.G.nr.94/2000, republicată, modificată şi completată prin O.U.G. nr. 209/2005  privind retrocedarea unor imobile care au aparţinut cultelor religioase din România.
     	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunilor de rectificare a suprafeței, dezlipire și ulterior alipire a parcelelor aferente Complexului Sportiv Bega, situate în Timișoara, intr. Zânelor nr.2, înscrise în CF 408969 Timișoara cu nr. top. 26196, 26203, respectiv CF 401166 Timișoara cu nr. top.401166 (top.vechi 26206/1/1/1/1/1), proprietatea Municipiului Timișoara-domeniu public, rezultând un Lot nou în suprafața de 6888 mp, proprietatea Municipiului Timișoara -domeniu public, conform  documentației cadastrale întocmită de SC PROCAD SRL prin persoana autorizată ANCPI Pană Laurentiu Mihai.
[bookmark: _Hlk36138493]  	 Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

